Սարոջինի Նայդու

Սարոջինի Նայդու (բենգալերեն՝ সরোজিনী চাত্তপাধ্যায়া, փետրվարի 13, 1879(1879-02-13)[…], Հայդարաբադ, Հայդարաբադ, Բրիտանական Հնդկաստան - մարտի 2, 1949(1949-03-02), Լաքհնաու, United Provinces, Dominion of India), հնդիկ բանաստեղծուհի, Մեծ Բրիտանիայից Հնդկաստանի անկախացման համար շարժման մասնակից, Հնդկական ազգային կոնգրեսի առաջին կին նախագահը և Միացյալ նահանգների առաջին կին նահանգապետը։


== Կենսագրություն ==
Սարոջինի Նայդուն ծնվել է 1879 թվականի փետրվարի 13-ին ուսուցիչ Ագորենատ Չատոպադահյայի ընտանիքում, ութ քույր ու եղբայրներից ամենամեծն էր (նրա եղբայրներից մեկը եղել է հեղափոխական)): Նայդուի հայրը, ստանալով Էդինբուրգի համալսարանի գիտությունների դոկտորի աստիճան, բնակություն է հաստատել Հայդարաբադում, որտեղ հիմնել և ղեկավարել է Հայդարաբադի քոլեջը։
Նայդուի հայրը ցանկացել է, որ դուստրը դառնա մաթեմատիկոս կամ գիտնական, բայց Նայդուն հետաքրքրվել է պոեզիայով և սկսել բանաստեղծություններ գրել անգլերենով (ապագա բանաստեղծուհին իմացել է ուրդու, թելուգու լեզուները, անգլերեն, բենգալերեն և պարսկերեն): 12 տարեկանում Սարոջինի Նայդուն հասել է ազգային փառքի և ընդունվել Մադրասի համալսարան։
1895 թվականին Նայդուն կրթությունն ավարտելու համար մեկնել է Անգլիա, որտեղ սովորել է Լոնդոնի Թագավորական քոլեջում, այնուհետև՝ Քեմբրիջի Գիրտոն քոլեջում։
Մահաթմա Գանդիի կոչով Սարոջինին ակտիվ մասնակցություն է ունեցել Հնդկաստանի ազգային ազատագրական շարժման պայքարի քաղաքացիական անհնազանդության արշավին, ենթարկվել ձերբակալությունների։
Սարոջինի Նայդուն մահացել է 1949 թվականի մարտի 2-ին Լաքհնաու քաղաքում։
Սարոջինին գրել է ավելի քան 150 քնարական բանաստեղծություններ, որոնք հետագայում ներառվել են «Ոսկե շեմք» (The golden threshold, 1905 թվական), «Ժամանակի թռչուն» (The bird of time, 1912 թվական), «Կոտրված թև» (The broken wing, 1917 թվական) ժողովածուներում։ Ավելի ուշ դրանք բոլորը միավորվել են «Թագավորական ֆլեյտա» ժողովածուի մեջ։ Իր բանաստեղծություններում Նայդուն ստեղծել է Հնդկաստանի, այդ թվում հարազատ Դեկանի գյուղական կյանքի բանաստեղծական պատկերը, նրա պոեզիայում համատեղված են վաղ հնդկական ռոմանտիզմի որոշ առանձնահատկություններ և նոր ռոմանտիկ ոճի միտումներ։ Նայդուի բանաստեղծությունները թարգմանվել են հնդկերեն և եվրոպական լեզուներով։


== Ծանոթագրություններ ==


== Գրականություն ==
Gupta Indra (2004)։ India's 50 most illustrious women (2nd ed.)։ New Delhi : Icon Publications 
Baig Tara Ali (1985)։ Sarojini Naidu : portrait of a patriot։ New Delhi: Congress Centenary (1985) Celebrations Committee, AICC (I) 
Ramachandran Nair K. R. (1987)։ Three Indo-Anglian poets : Henry Derozio, Toru Dutt, and Sarojini Naidu։ New Delhi : Sterling Publishers 
Padmini Sengupta (1997)։ Sarojini nido 
Srinivasa Iyengar K. R. Indo-Anglian literature. — Bombay: P.E.N. All-India centre, International Book House, 1943. — 70 с.
Анкрава С. Я. Сароджини Найду. — Восточная литература РАН, 1984. — 142 с. — (Писатели и учёные Востока). — 1400 экз.


== Արտաքին հղումներ ==
Luther N. (2006-12-18)։ «The ‘Nightingale’ of India» (անգլերեն)։ Narendra Luther Archives։ Արխիվացված է օրիգինալից 2012-05-15-ին։ Վերցված է 2012-04-06  
The poetry of Sarojini Naidu: A fusion of English language and Indian culture
Սարոջինի Նայդուի գործերը Գուտենբերգ նախագծում
Biography and Poems of Sarojini Naidu 
Letter written by Sarojini Naidu 
Sarojini Naidu: An introduction to her life, work, and poetry By Vishwanath S. Naravane
Sarojini Naidu materials at the South Asian American Digital Archive (SAADA)